NOK มอบถุงยังชีพกู้ภัย “สยามทุ่งสง” กว่า 300 กก. ช่วยเหลือผู้รับผลกระทบ “โควิด”
NOK มอบถุงยังชีพกู้ภัย “สยามทุ่งสง” กว่า 300 กก. ช่วยเหลือผู้รับผลกระทบ “โควิด”
23 มิ.ย. 2563

นายวุฒิภูมิ จุฬางกูร ประธานเจ้าหน้าที่บริหาร บริษัท สายการบินนกแอร์ จำกัด (มหาชน) หรือ NOK เปิดเผยว่า จากสถานการณ์การแพร่ระบาดของเชื้อไวรัส COVID-19 ที่ได้แพร่กระจายไปทั่วทุกหย่อมหญ้า นกแอร์จึงเดินหน้าสานต่อโครงการช่วยเหลือสังคม เพื่อช่วยเหลือพี่น้องชาวไทยที่ได้รับความเดือดร้อนอยู่เป็นจำนวนมาก
ล่าสุดนกแอร์ได้ร่วมเป็นส่วนหนึ่งในการบริจาคครั้งนี้ โดยนำถุงยังชีพจำนวนทั้งสิ้นกว่า 300 กิโลกรัม ขนส่งไปให้กับมูลนิธิกู้ภัยสยามทุ่งสง ด้วยสายการบินนกแอร์ เที่ยวบินที่ DD7810 ดอนเมือง-นครศรีธรรมราช
“สายการบินนกแอร์เดินหน้าสานต่อกิจกรรมช่วยเหลือสังคมอย่างต่อเนื่อง ในครั้งนี้ได้รับความช่วยเหลือจาก เด็กชาย อคิณ จุฬางกูร ที่เข้ามาร่วมเป็นส่วนหนึ่งในการบริจาคถุงยังชีพให้กับมูลนิธิกู้ภัยสยามทุ่งสง ให้นำไปแจกจ่ายและช่วยเหลือผู้ที่ได้รับผลกระทบจากสถานการณ์การแพร่ระบาดของไวรัส COVID-19 ทั้งนี้นกแอร์จะเดินหน้าช่วยเหลือสังคมอย่างต่อเนื่อง เพราะว่านกแอร์เป็นสายการบินของคนไทย และพร้อมจะช่วยเหลือคนไทยในทุกครั้งที่เดือดร้อนกับทุกวิกฤต” นายวุฒิภูมิ กล่าว